Šváby (Prešov)

**Šváby** sú sídlisko v meste Prešov, s počtom obyvateľov okolo 6 100, v jeho mestskej časti Solivar. Do roku 1960 to bola samostatná obec, v rokoch 1960 – 1971 súčasť samostatnej obce Solivar, od roku 1971 spolu so Solivarom súčasť Prešova.

## Dejiny
Osada Šváby bola založená roku 1781 na základe plánu cisára Jozefa II., ktorý vznikol pri jeho prvej návšteve Prešova a Solivaru v roku 1770, keď ako následník trónu vykonal inšpekciu erárnych majetkov. Plán pozostával z vybudovania novej ulice a jej osadenia nemeckými kolonistami. S výstavbou začali v roku 1781 a ulica bola dokončená v roku 1786. Dostala názov po panovníkovi Josefstrasse, až neskôr ju premenovali na Švábsku. Kolonizácia prebiehala od jari 1786 do 28. 3. 1787. Kolonisti pochádzali z Nemecka predovšetkým z Durínska,  Alsaska a Pruska. Nemci prišli do Prešova za prácou, zamestnali sa v Solivaroch a venovali sa obchodu. V roku 1811 pri príležitosti 25. výročia svojho príchodu postavili v strede obce zvonicu a kríž. Malou časťou osady bola časť s názvom Žeľare, za ktorou nasledoval Teľov. vľavo|náhľad|Švábska ulica okolo roku 1925
Začiatkom 20. storočia Šváby (po maď. *Németsoóvár*) tvorili spoločnú integrovanú zástavbu spolu s obcami Solivarom (maď. *Tótsóvár*) a Soľnou Baňou (maď. *Sóbánya*). Od roku 1920 sa osada volala Schvabi (Šváby), predtým Švábska osada a sami sa nazývali aj Deutch Soovár, čo je zapísané na katastrálnej mape z roku 1868, (a v záznamoch urbáru od 1828, do roku 1927 aj Németsoóvár). Samostatná obec zanikla v roku 1960, keď bola administratívne zlúčená rozhodnutím vlády spolu so Solivarom a Soľnou Baňou. vľavo|náhľad|Panelové domy postavené na mieste pôvodnej zástavby
Pôvodná historická zástavba bola zbúraná v rokoch 1981 – 1987 a na jej mieste bolo vybudované sídlisko. Z pôvodnej historickej zástavby nezostal ani jeden obytný objekt, novú zvonicu si vybudovali pôvodní obyvatelia, po súhlase mestských orgánov, na miestnom cintoríne, s historickým, ale nie pôvodným zvonom z darov pôvodných občanov. Slávnostná vysviacka zvonice sa konala 19. októbra 2014 o 14:00. Z pôvodných stavieb sa zachovala iba drobná *Kaplnka sv. Jána*. V súčasnom období sa historickému vývoju bližšie venuje *Občianske združenie Soľnohrad*.
## Historická zástavba
vľavo|náhľad|Šváby (Schwaben Gaße) na mape z roku 1839
Po roku 1785 mali Šváby dva rady domov ulice, ktorá sa tiahla samostatne od potoka „Kapusni jarek“ po údolíčko s potôčikom „Teľov“. Na východnej strane bolo ulice 21 domov. Na južnej strane bolo ulice 27 domov. Tieto domy osídlilo približne 50 nemeckých rodín. 
náhľad|Švábska ulica v roku 1946|247x247pixelů
Neskôr k obci pribúdali ďalšie časti „Žeľare“ – ulička k cintorínu dnes „Urxova“, kde stojí zopár domov zo severnej strany väčšina z nich bola postavená v období búrania „Švabov“, Zadná ulica (dnes nazývaná „Chalupkova“, predtým Na Kapuśńicoch). Od miesta bývalej zvonice sa východným smerom tiahla ulica dnes nazývaná Royova, predtým Kolo Zvonici. Pod cintorínom vznikla samostatná ulička dnes nazvaná *Soľná* spájajúca *Urxovu*, *Pioniersku* a *Važeckú*. V procese búrania vznikli a zahustili sa ďalšie ulice. vľavo|náhľad|192x192pixelů|Schifferov dom, v 19. storočí využívaný ako školaZrejme najstarší nezbúraný objekt je tzv. *Labudov dom* (v časti Žeľare, dnes *Pionierska* č. 6), z prelomu 19. a 20. storočia, rozdelený na obytnú a dielenskú časť, v ktorej vykonával výrobu a opravu obuvi pán *Labuda*, neskôr v tom dome žili iní ľudia, a krátku dobu v ňom bolo prevádzkované aj pohostinstvo.

Na juh od spojnice ulíc *Pionierska* a *Soľná*, vo vzdialenosti cca , na poľnohospodárskej plošine Kastosere, sa nachádza triangulačný bod *Kastosevy* 

## Doprava
Do obce Šváby premávala od založenia mestskej dopravy tzv. "mapka" linka číslo 2 s konečnými zástavkami "Keľemeš" teraz Ľubotice (od 1949), a II. OSŠ (II. osemročná stredná škola) Solivar.  

Šváby mali zabezpečené aj spojenie nočnou linkou číslo 9. V 70-tych rokoch premávala cez Šváby linka č. 17 na trase Sídlisko II (Marka Čulena) – Solivar (II. OSŠ (II. osemročná stredná škola) Solivar). Obojstranné zastávky linky č. 17 na Šváboch boli pri zvonici a ďalšie pri pošte. 

Po roku 1993 na sídlisko Šváby premávajú denné autobusové linky 10, 19, 28, 33, 34, 35, 37, 39, 45 a nočná linka N1.

## Osobnosti obce
* Alex Duchoň (1884 - 1964)
* Anna Halková
* Gejza Fritz (19.9.1880-20.2.1957)
* Teodor Fuchs (1842 - 1925)

## Iné projekty

Kategória:Sídliská na Slovensku
Kategória:Prešovské sídliská
Kategória:Miestne časti na Slovensku